CELEX: 32017D1003
Language: et
Date: 2017-06-13 00:00:00
Title: Komisjoni otsus (EL) 2017/1003, 13. juuni 2017, Itaalias 2016. aasta augustis ja oktoobris toimunud maavärina ohvritele tasuta jagamiseks või kasutada andmiseks ette nähtud kaupade tollimaksuvaba impordi kohta (teatavaks tehtud numbri C(2017) 3865 all)

15.6.2017   
            
            
               ET
            
            
               Euroopa Liidu Teataja
            
            
               L 152/3
            
         KOMISJONI OTSUS (EL) 2017/1003,
   13. juuni 2017,
   Itaalias 2016. aasta augustis ja oktoobris toimunud maavärina ohvritele tasuta jagamiseks või kasutada andmiseks ette nähtud kaupade tollimaksuvaba impordi kohta
   
      
         (teatavaks tehtud numbri C(2017) 3865 all)
      
   
   (Ainult itaaliakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. novembri 2009. aasta määrust (EÜ) nr 1186/2009, millega kehtestatakse ühenduse tollimaksuvabastuse süsteem, (1) eriti selle artiklit 76,
   võttes arvesse Itaalia Vabariigi 14. märtsi 2017. aasta taotlust Itaalias 2016. aasta augustis ja oktoobris toimunud maavärina ohvritele tasuta jagamiseks või kasutada andmiseks ette nähtud kaupade tollimaksuvaba impordi kohta
   ning arvestades järgmist:
   
               (1)
            
            
               Itaalias 2016. aasta 24. augustil ning 26. ja 30. oktoobril toimunud maavärinat käsitatakse katastroofina määruse (EÜ) nr 1186/2009 XVII peatüki C jaotise tähenduses; seepärast on nimetatud määruse artiklite 74–80 nõuetele vastavate kaupade tollimaksuvaba import põhjendatud.
            
         
               (2)
            
            
               Itaalia Vabariik peaks teatama komisjonile Itaalias 2016. aastal toimunud maavärinate ohvritele tollimaksuvabalt imporditud kaupade laadi ja kogused, heakskiidetud organisatsioonid, kes kõnealuseid kaupu tasuta jagavad või kasutada annavad, ning meetmed, mis on võetud selleks, et takistada kõnealuste kaupade kasutamist muudel eesmärkidel kui katastroofiohvrite abistamiseks.
            
         
               (3)
            
            
               Tollimaksuvabastus tuleks anda alates esimesest maavärina kuupäevast imporditud kaubale.
            
         
               (4)
            
            
               Teiste liikmesriikidega on konsulteeritud vastavalt määruse (EÜ) nr 1186/2009 artiklile 76,
            
         ON VASTU VÕTNUD KÄESOLEVA OTSUSE:
   Artikkel 1
   1.   Kaupu lubatakse importida määruse (EÜ) nr 1186/2009 artikli 2 lõike 1 punkti a kohaseid imporditollimakse kohaldamata, kui on täidetud järgmised tingimused:
   
               a)
            
            
               kaupadel on üks järgmistest kasutusotstarvetest:
               
                           i)
                        
                        
                           punktis c osutatud asutused ja organisatsioonid jagavad kaubad tasuta Itaalias 2016. aastal toimunud maavärina ohvritele;
                        
                     
                           ii)
                        
                        
                           kaubad antakse tasuta kõnealuste ohvrite kasutusse, samal ajal kui kaubad jäävad asjaomaste organisatsioonide omandusse;
                        
                     
         
               b)
            
            
               kaubad vastavad määruse (EÜ) nr 1186/2009 artiklites 75, 78 ja 79 sätestatud nõuetele;
            
         
               c)
            
            
               riigiasutused või Itaalia pädevate asutuste heakskiidetud organisatsioonid impordivad kaupu vabasse ringlusse lubamise eesmärgil.
            
         2.   Kaupu lubatakse importida määruse (EÜ) nr 1186/2009 artikli 2 lõike 1 punkti a tähenduses tollimaksuvabalt ka juhul, kui katastroofiabiorganisatsioonid importisid kaubad vabasse ringlusse lubamiseks, et nad saaksid katta oma vajadused Itaalias 2016. aastal toimunud maavärinate ohvritele antava katastroofiabi andmise ajal.
   Artikkel 2
   Itaalia Vabariik esitab komisjonile hiljemalt 30. septembriks 2017 järgmise teabe:
   
               a)
            
            
               artikli 1 lõikes 1 osutatud heakskiidetud organisatsioonide loetelu;
            
         
               b)
            
            
               teave artikli 1 kohaselt tollimaksuvabalt imporditud kaupade laadi ja koguste kohta;
            
         
               c)
            
            
               meetmed, mis on võetud tagamaks, et käesoleva otsuse kohaldamisalasse kuuluvad kaubad vastavad määruse (EÜ) nr 1186/2009 artiklitele 78, 79 ja 80.
            
         Artikkel 3
   Artiklit 1 kohaldatakse kaupade suhtes, mis on imporditud 24. augustist 2016 kuni 30. juunini 2017.
   Artikkel 4
   Käesolev otsus on adresseeritud Itaalia Vabariigile.
   
      Brüssel, 13. juuni 2017
      
         
            Komisjoni nimel
         
         
            komisjoni liige
         
         Pierre MOSCOVICI
      
   
   
      (1)  ELT L 324, 10.12.2009, lk 23.